**‏יום רביעי 17 אפריל 2024**



**גמלאון אפריל 2024**

חברים יקרים,

לצערנו המלחמה עדיין נמשכת ואף חווינו פעולה אלימה מאיראן. לכן אנו ממשיכים בשגרה המותאמת לימים אלה שיכולה להשתנות מהיום למחר.

אנו מביעים את השתתפותנו בצער משפחות הנופלים, מאחלים חזרה בהקדם ובבריאות טובה לכל חיילנו בסדיר ובמילואים הנלחמים בחזית, החלמה מהירה ושלמה לפצועים, ושחרור מהיר של כל החטופים.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**בחודש מרץ מתוכננות בין היתר הפעילויות הבאות:**

* טיול לכפר הירדן וסוסיתא – טל עופר
* מפגש גמלאים ונפגשים – אשרי הגפרור של נור– דרור וייצמן
* עוגת שקדים – יהודית חצרוני

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**טיול חודש מאי:**

**יום ה' 9.5.2024 - בדרך לסוסיתא – טל עופר**

**רוח, גוף ונפש מתרוממים מעל הכנרת**

פנים רבות לה לכנרת. היא מקור של מים, של חיים, של אמונה דתית, של השראה.

פיזית, היא נמצאת, במקום כמעט הכי נמוך בעולם. אבל בו בזמן, יש בה איזה כוח ממגנט המשפיע ומעלה את נפש האדם, את רוחו, לרמות גבוהות של נתינה, של יצירה.

ממעוף הציפור, יופייה מרחיב את לבו של האדם. כחול אגם המים מוקף בזהוב ההרים. אבל מה קורה כשהיופי הזה הופך לקטלני? נשמע מסתורי?

בטיולנו הקרוב נחווה מכלול של רגשות בהשראת הכנרת.

נתוודע ל"**כפר נהר הירדן",** כפר נופש ייחודי ויחיד במדינת ישראל. כפר שהוקם במטרה להעניק נופש חוויתי, קסום ובטוח, ימים של אור ושמחה, לילדים וילדות המתמודדים עם מחלה, מגבלה או לקות. נלמד על עבודת הקודש שעושים המתנדבים הרבים הפועלים למען הילדים.

נמשיך **לגן לאומי סוסיתא,** בו ניחשף לתפארתו של הישוב הפגאני, שהפך לנוצרי, אשר שגשג כאן במשך מאות שנים, במיקום מרהיב הצופה על הכנרת ממעוף הציפור. כשאיימו התותחים הסורים מכאן על קבוץ עין גב- נכבש המקום על ידי חיילי צה"ל והיה לנקודה המזרחית ביותר בישראל, עד 1967. הגן עצמו מונגש אבל העלייה אליו במספר לא קטן מדרגות. העלייה אינה קלה אך נעשה אותה באיטיות.

ואיפה הרוח?? שני **טייסים תורכיים,** שלא הכירו את עצמתה של רוח השרקיה האופיינית לאזור הכנרת, שלמו על כך בחייהם, בראשית המאה ה -20. אנדרטה מרשימה הוקמה לזכרם למרגלות הסוסיתא.

ארוחת צהריים בעין גב (כלולה במחיר)

נסיים את יומנו עם רוח היצירה של הפסל **יובי לופן, יליד גינוסר** שיספר לנו את סיפור חייו ואופי פסליו, שכולם תבנית נוף מולדתו.

**מחיר:**

120 ₪ לחברים ולבן / בת זוג

210 ₪ לאורח נוסף

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**אשרי הגפרור של נור – דרור וייצמן**

**יום ב' 27.5.2024 שעה 17:00**

סיפורו של מפעל נור אשר הוקם לפני 100 שנה על ידי סבא רבא של דרור, גרשון ויצמן

הרצאה מדליקה העוסקת בגפרור הישראלי מימי מוכרת הגפרורים הקטנה ועד פרסום מדליק.

ההשתתפות אינה עולה כסף, אך יש להרשם מראש על מנת שנוכל להיערך בהתאם.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ברכות לילידי חודש אפריל**

ארז פנינה, ארזואן יוסף, ארליך אליעזר, בן בוחר ניסים, בר-דוד ארנה, ברייטשטיין סטיב, היילברגר חנה, וייצמן רחל, וסרמן קלרה, טוקטלי בלה, יונה מרים, כרמי לנה, לנדא אלכסנדר, נטע מלכי, פרידמן ריבה, צנר יהודית, קהת אמירה, רבינוביץ רותי, רובנר אוה, רקם חומי, שי נירה, שפיגל מירי

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**דמי חבר**

חברים שעדיין לא הספיקו לשלם את דמי החבר בסך 190 ₪, לשנת 2024 מתבקשים לעשות זאת בהקדם רצוי בהעברה בנקאית. פרטי הבנק מופיעים בהמשך בגיליון זה.

גמלאים שאין באפשרותם לשלם את הסכום באמצעות העברה בנקאית מתבקשים לשלם בשיק ולהעבירו למשרד הועד. אנו מבקשים לא לשלם במזומן.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**יצירת קשר**

שעות פתיחה משרד הועד - בימים א-ד בשעות 13:00-8:30.

קבלת קהל בימים אלה בשעות 12:00-10:00.

טל: 04-8240055

פקס: 04-8288252

מייל – vgimlaei@univ.haifa.ac.il

אתר הועד באינטרנט - <https://vgimlaei.haifa.ac.il/>

כדי להקל ולייעל את הטיפול בענייני כספים, החברים מתבקשים לבצע תשלומים באמצעות העברה בנקאית לחשבון הארגון.

**להלן פרטי חשבון הבנק של ארגון גמלאי האוניברסיטה:**

**בנק – 04 (יהב)**

**סניף – 311**

**מס' ח-ן – 116469**

**גמלאים מבשלים ואופים**

**מאת: יהודית חצרוני**

**עוגת שקדים**

חומרים:-

1 כוס קמח שקדים

1/2 כוס קוקוס

1/2 כוס אגוזים טחונים גס

1 כפית אבקת אפיה

3 ביצים (לא צריך להפריד)

1/2 כוס סוכר או תחליף סוכר

1/4 כוס שמן

קליפה ומיץ מחצי לימון

כפית תמצית וניל.

אופציה לקישוט – פרוסות דקות של שקדים מולבנים.

**אופן ההכנה:-**

להקציף או לטרוף ביחד את הסוכר והביצים

להוסיף את שאר החומרים הרטובים (שמן ולימון) לערבב היטב

להוסיף את החומרים היבשים (קמח שקדים, קוקוס, א. אפיה, ואגוזים).

**לאפות:-**

בתבנית אינגליש קייק, בחום של 170 מעלות בערך כ- 35 דקות ושקיסם עץ יוצא יבש.

לאחר הכנסת העיסה לתבנית אפשר לקשט בפרוסות השקדים אם רוצים.



**לכבוד: ארגון גמלאי אוניברסיטת חיפה**

**בדרך לסוסיתא**

**יום חמישי 9.5.2024**

|  |  |  |  |  |
| --- | --- | --- | --- | --- |
| שם הגמלאי/ת | מספר גמלאים | מספר אורחים | מספר טלפון | סמן/י ב-X את תחנת האיסוף |
|  |  |  |  | ∕ 07:00 צומת צבר ∕ 07:10 צומת הצריף∕ 07:15 צומת קריית אתא∕ 07:20 צומת לב המפרץ∕ 07:30 היכל הספורט |

הערה: ההרשמה באמצעות העברת הטופס ב-דוא"ל, פקס או מסירתו ישירות במשרד הועד (לא יתבצע רישום טלפוני). מומלץ להרשם באתר <https://vgimlaei.haifa.ac.il/>

חתימה ................................תאריך .......................

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**לכבוד: ארגון גמלאי אוניברסיטת חיפה**

**גמלאים ונפגשים:**

**אשרי הגפרור של נור**

**יום ב' 27.5.2024 שעה 17:00 מגדל אשכול קומה 30**

|  |  |  |
| --- | --- | --- |
| שם הגמלאי/ת | מספר משתתפים | טלפון נייד |
|  |  |  |

הערה: ההרשמה באמצעות העברת הטופס ב-דוא"ל, פקס או מסירתו ישירות במשרד הועד (לא יתבצע רישום טלפוני).  מומלץ להרשם באתר <https://vgimlaei.haifa.ac.il/>

חתימה ................................תאריך ...........................